Nepravidelný menštruačný cyklus
Dobrý deň, chcela by som sa spýtať   mala som menzes 4.augusta a teraz na 17 deň som dostala opet menzes ,je bez bolesti bez tazskoti,za posledné mesiace som mala pravidelne 28 dňové cykly ,minulý týždeň som mala teploty a angínu a mam veľa stresov v poslednom období mohlo to narušiť cyklus?ďakujem
Dobrý deň,
ďakujeme za Vašu otázku.
Priemerná dĺžka menštruačného cyklu je približne 28 - 35 dní a menštruačné krvácanie zvyčajne trvá od 3 do 7 dní. Menštruačný cyklus je kontrolovaný hormónmi, ktoré, ak sú nevyvážené, môžu spôsobiť nepravidelnosti menštruačného cyklu a časový odskok. Krátkodobé alebo jednorázové vychýlky od normálu môžu mať rôzne príčiny. Môžu sa objaviť pri chorobe, ako následok užívania liekov, pri prebiehajúcej infekcii, strese a pod. Ak takúto zmenu v dĺžke cyklu nesprevádzajú aj iné ťažkosti a nasledujúca menštruácia bude trvať tak ako zvyčajne, nie je dôvod na obavu. V prípade, že sa tak nestane, je potrebné sa obrátiť na gynekológa, aby Vás vyšetril a zistil príčinu vašich ťažkostí.
Prajem pekný zvyšok dňa.
S pozdravom
PharmDr. Veronika Kiabová